text: Bilist dræbt i voldsom ulykke
  22 november 2010 kl. 07.53
  En bilist blev i morges dræbt på Koldingvej ved Gabøl mellem Gram og Vojens.
  Bilisten kørte over i modsatte kørebane og ramte en  firehjulstrækker.
  Personbilen blev slynget hen over firehjulstrækkeren og fortsatte ind i en lastbil.
  Føreren af personbilen blev dræbt på stedet, mens føreren af firehjulstrækkeren blev alvorligt kvæstet.
  En passager i personbilen og lastbilens chauffør er også kommet til skade. De kvæstede er alle indlagt på Aabenraa Sygehus.
  